Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Barato: Litro da lumo lumigas domon
#000004
Emblemo de la projekto “Liter of Light.”
#000006
Post trinki botelon da akvo, preskaŭ ĉiuj homoj deziras ĵeti ĝin en rubujon. Ili tamen ne konscias, ke ili forĵetas genian inventaĵon por lumigi domon. Dank’ al la ideoj de mekanikisto en Brazilo, tia “rubaĵo” povas alporti lumon al domoj en malriĉaj komunumoj tra la tuta mondo.
#000007
Kiel plasta botelo povas transformiĝi en lumigilon? La respondo estas simpla kaj brila. Oni eltranĉas trueton el la tegmento de domo kaj fiksas en ĝi la plastan botelon travideblan kun klara akvo ene. Dum la tago, sunlumo refraktita [eo] de la akvobotelo disvastiĝas al ĉiuj direktoj de la ĉambro. Ĉi tiuj “lumigiloj” ĝenerale estas instalitaj en mizerkvartaloj kaj mallarĝaj stratoj, kie la lumigado kutime estas malforta aŭ tute mankas. Kelkaj loĝantoj, se necese, uzas elektrajn lumigilojn eĉ dum la tago, sed la kosto estas tre alta. La akvobotelo sub la sunlumo havas la energion de 60-vata ampolo. Puriga kemiaĵo faras la akvon pli kaj pli klara, kaj ĉiu botelo tenas la efikon maksimume kvin jarojn, ĝis korodo fine devigas ĝin iri en rubujon.
#000008
Brazila mekanikisto Alfredo Moser elpensis ĉi tiun teknikon, kaj poste la projekto Liter of Light [Litro da Lumo] vaste adoptis ĝin en Manilo. Tie oni utiligas la akvobotelojn por provizi malriĉajn domojn per daŭrigeblaj kaj medie puraj lumigiloj. Ene de unu jaro post la fondiĝo, Liter of Light instalis pli ol 200 000 botelajn lumigilojn. La organizo celas lumigi milionon da domoj en 2015. La projekto nun ankaŭ laboras por krei botelojn ekipitajn per sunenergia baterio por liveri lumon ankaŭ dum la nokto. Oni ankaŭ jam faris poŝtelefonan programon, kiu montras, kiamaniere instali la botelojn.
#000009
Antaŭe, en 2011, kiam GreenCupboards [Verd-Ŝrankoj], retejo por retkomerco, aperigis artikolon pri Liter of Light en sia blogo, unu el la legintoj komentis, ke la ideo okazigos grandan ŝanĝon en Barato.
#000010
This is the most ingenious invention ever and surely needs great acclaim. I live in India where the villages have no electricity and the people have to rely upon kerosene lamps, many time staying in the dark because kerosene is usually in short supply. Hopefully some NGOs will latch on to this and make the life of the villagers less grim.
#000011
Ĉi tio estas la plej genia invento ĝis nun, kiu certe meritas grandan aplaŭdon. Mi loĝas en Barato, kie la vilaĝoj ne havas elektron kaj la homoj devas dependi de kerosenaj lampoj. Oni ofte restas en mallumo pro tio, ke la keroseno ĝenerale ne sufiĉe haveblas. Mi esperas, ke kelkaj neregistaraj organizaĵoj enkondukos ĉi tion kaj faros la vivon de la vilaĝanoj malpli komplika.
#000012
Kvankam oni bezonis kelkajn jarojn, nun Liter of Light aktivas en 15 landoj krom Barato, inkluzive de Bangladeŝo kaj Kenjo. La barata filio de Liter of Light dungas volontulojn en pli grandaj urboj kiel Mumbajo, Bengaluro kaj Hajderabado. Mesaĝo en la fejsbuka paĝo de Liter of Light Bangalore [Litro da Lumo en Bengaluro] instigas homojn donaci siajn plastajn botelojn jam uzitajn al la organizo, anstataŭ ĵeti ilin en rubujon.
#000013
Please don't throw those Cola bottles away. Do contact us and we will try to find ways to pick it up from the nearest possible place
#000014
Bonvolu ne forĵeti tiujn botelojn de kolao. Nepre kontaktu nin, kaj ni provos trovi manierojn por kolekti ilin de la plej proksima, alirebla loko.
#000015
Lastatempe alia neprofitcela organizaĵo Pollinate Energy [Polenu Energion], kiu evoluigas produktojn de pura energio por barataj mizerkvartaloj, tvitere gratulis la projekton Liter of Light pro ĝia bona laboro.
#000016
@literoflighthq you're doing great work!
#000017
Ekrankopio el la fejsbuka paĝo de Liter of Light India, kiu prezentas instaladon de boteloj en Hajderabado.
#000020
Klopodo de volontuloj estas la kerno de Liter of Light. Tripti, volontulo en Bengaluro, klarigas, kio instigas la grupon:
#000021
We are eager to touch many more lives and lighten up the city in collaboration with like-minded organizations who want to take up this green movement with us.
#000022
Ni entuziasme provas tuŝi multe pli da vivoj kaj lumigi la urbon kunlaborante kun samideaj organizoj, kiuj volas okupiĝi kun ni pri ĉi tiu verda movado.
#000023
Plej novaj artikoloj pri Suda Azio
#000025
Kiel bangladeŝaj teolaboristoj povas travivi kun taga salajro de malpli ol du dolaroj?
#000026
Juna kuiristo en Bakuo transformis sian apartamenton en restoracion
#000029
Meksika kolektivo kiu piratas librojn por kundividi kulturon alfrontas blokadojn
#000031
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000035
Bonvolu subteni nian gravan laboron
#000037